paragraph_text: Podgorje je naselje u Republici Hrvatskoj, u sastavu Grada Virovitice, Virovitičko-podravska županija. Na jugozapadnom dijelu virovitičkog vinogorja još prije 1880. godine razvilo se mjesto Kozja glava – današnje Podgorje. Prvi put se navodi u popisu Virovitice 1880., a 1890. obavljen je popis stanovništva u Virovitici i prema tim spisima navodi se da u Kozjoj Glavi (Podgorju) ima 11 kuća i 43 stanovnika. Godine 1931. u Podgorju već živi 437 stanovnika.